Kriteriji vrednovanja 5.-8. razreda za Hrvatski jezik

|  |  |  |  |  |
| --- | --- | --- | --- | --- |
| HRVATSKI JEZIK I KOMUNIKACIJA (sadržaji iz gramatike) | KNJIŽEVNOST I STVARALAŠTVO  (književnoteoretsko nazivlje) | KNJIŽEVNOST I STVARALAŠTVO  (lektira) | HRVATSKI JEZIK I KOMUNIKACIJA)  (usmeno i pisano izražavanje) | KULTURA I MEDIJI |
| Pisane provjere sastavljaju učiteljice hrvatskog jezika, svaka za svoj razred. Početna provjera može biti usmena ili pisana uz prethodno ponavljanje gradiva od najmanje dva sata. Osim početne provjere, pišemo još do četiri ispita tijekom godine po nastavnim cjelinama. U prostor za opisno praćenje stavljamo nadnevak usmene ili pisane provjere i cjeline koje su provjerene . Pratimo učenikovu aktivnost na satu koja može biti zabilježena bilješkom, ali i brojčanom ocjenom..  Kriterij ocjenjivanja zadataka objektivnog tipa:  0%-49% nedovoljan  50%-62% dovoljan  63%-78% dobar  79%-89% vrlo dobar  90%-100% odličan  Usmeno provjeravanje:  **nedovoljan** –učenik ne zna imenovati, ili prepoznati, ili poredati ključne pojmove  **dovoljan –**učenik zna imenovati, nabrojiti ili prepoznati ključne pojmove, ali ih ne zna objasniti, upotrijebiti, razvrstati, razlikovati  **doba**r-uz prethodno učenik zna klasificirati, procijeniti, prikazati, definirati, reproducirati i sažeti  **vrlo dobar**-uz prethodno učenik zna usporediti, kategorizirati, preoblikovati, provjeriti  **odličan**-uz prethodno učenik može selektirati, samostalno izvesti definiciju, kritizirati, obraniti stav, preispitati | Književnost se može provjeravati usmeno i pisano tijekom cijele nastavne godine. Pratimo učenikovo zalaganje na satu te ga nagrađujemo za pronicljivost, razumijevanje, povezivanje, prepoznavanje i zaključivanje kod obrade i interpretacije, ali ga i usmjereno ispitujemo na dogovorenim satima provjere književnosti.  Kriterij ocjenjivanja zadataka objektivnog tipa:  0%-49% nedovoljan  50%-62% dovoljan  63%-78% dobar  79%-89% vrlo dobar  90%-100% odličan  Usmeno provjeravanje:  **nedovoljan** –učenik ne zna imenovati, ili prepoznati, ili poredati ključne pojmove;  **dovoljan –**učenik zna imenovati, nabrojiti ili prepoznati ključne pojmove, ali ih ne zna objasniti, upotrijebiti, razvrstati, razlikovati  **doba**r-uz prethodno učenik zna klasificirati, procijeniti, prikazati, definirati, reproducirati i sažeti  **vrlo dobar**-uz prethodno učenik zna usporediti, kategorizirati, preoblikovati, provjeriti  **odličan**-uz prethodno učenik može selektirati, samostalno izvesti definiciju, kritizirati, obraniti stav, preispitati | Uvijek dajemo učenicima posebne zadatke vezane uz svaku lektiru. Svaki je mjesec provjeravamo na drugačiji način: nastavni listići, prezentacija, plakati, usmeno prepričavanje, usmeno prepričavanje, strip, vezani tekst… Učenici sudjeluju u izradi popisa lektire. Pisano provjeravamo do dva književna naslova koji se prije svega odnose na lektirni popis.  Usmeno provjeravanje:  **nedovoljan** –učenik nije pročitao lektiru  **dovoljan –**učenik je pročitao lektiru, ali nije razumio tekst,učenik zna imenovati, nabrojiti ili prepoznati likove,dijelove fabule, ali ih ne zna samostalno opisati, objasniti odnose između likova, upotrijebiti, razvrstati, razlikovati  **doba**r-uz prethodno učenik zna klasificirati, procijeniti, prikazati, definirati, reproducirati i sažeti sadržaj lektire  **vrlo dobar**-uz prethodno učenik zna usporediti, kategorizirati, preoblikovati, samostalno i točno analizirati  **odličan**-uz prethodno učenik može selektirati, samostalno izvesti definiciju, kritizirati, izraziti stav, preispitati, uočiti neke nove i drukčije pristupe u tekstu | Usmeno izražavanje- provjeravamo interpretativno čitanje, krasnoslov, prepričavanje, opisivanje… svako polugodište moraju naučiti krasnosloviti barem jednu pjesmu .  Pisano izražavanje-pišu se do četiri diktata koji prate gramatičko gradivo i dvije školske zadaće. Školska zadaća vrednuje se na temelju četiriju sastavnica: sadržaja, stila, pravopisa i grafičkog izgleda teksta. Konačna ocjena je njihova aritmetička sredina koju upisujemo u imenik. Tako se ocjenjuju i vezani tekstovi koji se ocjenjuju kao lektirni zadatak ili zadatak za domaću zadaću.  Kriterij ocjenjivanja zadataka objektivnog tipa:  0%-49% nedovoljan  50%-62% dovoljan  63%-78% dobar  79%-89% vrlo dobar  90%-100% odličan  Krasnoslov:  **nedovoljan** –učenik ne zna tekst pjesme  **dovoljan –**učenik recitira uz mnoge intervencije  **doba**r-učenik recitira uz najviše jednu intervenciju **vrlo dobar**-učenik samostalno recitira, ali ne poštuje sve govorne vrednote  **odličan**-učenik recitira poštujući govorne vrednote  Školska zadaća: prije pisanja dobivaju upute (npr. autobiografija, putopis, opisivanje…)  **nedovoljan**-učenik ima znatnih poteškoća s pravopisom, ne zna grafički i sadržajno organizirati tekst, siromašan rječnik, nesposobnost organizacije sintakse, ne zna pisana slova  **dovoljan**-u odnosu na nedovoljnu ocjenu, učenik ima čitak rukopis, zna pravilno oblikovati rečenicu i grafički dijeli neke dijelove teksta, stilski jednolične rečenice koje se ponavljaju u obliku formula  **dobar**-pogreške tipa či ć, ije, je, upravni govor, vlada sintaksom, grafički oblikuje tekst koji se nerijetko ne podudara sa sadržajem, siromašan rječnik, lokalizmi  **vrlo dobar**-grafički oblikuje tekst koji se podudara sa sadržajnim dijelovima, pravilno ulančava zavisnosloženu i nezavisnosloženu rečenicu, bogat rječnik, pravilno upotrebljava upravni govor, ima pravopisne pogreške: č, ć, ije, je  **odličan-**uz prethodno, ne radi pravopisne pogreške ili ih radi u maloj mjeri-do četiri pravopisne pogreške | Iz ovog područja ocjenjujemo upotrebu pojmova koji nam trebaju za razumijevanje i analizu filmova, stripova i ostalih medija. Kao izlazni medij ocjenjuje se i bilježnica na kraju polugodišta i na kraju nastavne godine, a po potrebi i češće. Ocjenjuje se urednost, (učenici moraju pisati pisanim slovima) i sadržajna i pravopisna točnost.  Ovdje upisujemo i ocjene iz plakata, prezentacija, izrade stripova, slikovnica i reklama.  Usmeno provjeravanje:  **nedovoljan** –učenik ne zna imenovati, ili prepoznati, ili poredati ključne pojmove  **dovoljan –**učenik zna imenovati, nabrojiti ili prepoznati ključne pojmove, ali ih ne zna objasniti, upotrijebiti, razvrstati, razlikovati  **doba**r-uz prethodno učenik zna klasificirati, procijeniti, prikazati, definirati, reproducirati i sažeti  **vrlo dobar**-uz prethodno učenik zna usporediti, kategorizirati, preoblikovati, provjeriti  **odličan**-uz prethodno učenik može selektirati, samostalno izvesti definiciju, kritizirati, obraniti stav, preispitati ili stvoriti |

**Domaća zadaća** – pisanje domaćih zadaća pratimo pisanom bilješkom. Učenik može redovito pisati domaću zadaću, povremeno (djelomično) ili ne pisati domaću zadaću.

Vrednovanje znanja prikazanog u **pismenom sastavku**:

- sadržajno oblikovanje u tri dijela (uvod, središnji dio, zaključak)

- smisleno povezan tekst

- odabir prikladnog stila

- originalnost pristupa

- uporaba hrvatskoga jezika: - jasno i točno oblikovanje rečenica

- odabir prikladnog rječnik

- pravopisna točnost

- gramatička točnost

- izgled/oblik: - grafički oblikovani dijelovi

- čitljivo i uredno napisan tekst.

**PowerPoint prezentacija (učenici je šalju na učiteljičinu e-adresu , može biti uz usmeno izlaganje, a i ne mora – prema dogovoru)**

**odličan** – sadržaj slajdova je jasan i pregledan te točan, pravopisno točan, vizualno zanimljiv

**vrlo dobar** - sadržaj slajdova je jasan i pregledan i točan, pravopisno točan uz poneku pogrešku, vizualno zanimljiv

**dobar** - sadržaj slajdova nije jasan i pregledan, pravopisno točan uz poneku pogrešku, vizualno nezanimljiv

**dovoljan** - sadržaj slajdova nije jasan i pregledan, pravopisno i sadržajno netočan , vizualno nezanimljiv

**nedovoljan** - sadržaj slajdova nije jasan i pregledan, pravopisno netočan , vizualno nezanimljiv ili učenik nije izradio prezentaciju

**Plakat**

Plakati se izrađuju na hamer papiru. Veličinu plakata određuje učitelj. Učenicima se prepušta grafičko oblikovanje plakata čime do izražaja dolazi njihova kreativnost. Plakati su informativnog karaktera, stoga moraju udovoljavati osnovnim zahtjevima: jasno prikazana poruka, preglednost i laka čitljivost te mogućnost iščitavanja glavne ideje i bez nazočnosti autora plakata. Tekst na plakatu mora biti sažet, pisan slovima tako da se može pročitati s udaljenosti od dva metra.

**odličan**  - jasno uočljiv naslov, pregledno razrađena tema, zanimljiv i jasan sadržaj, poruka, tekst, boje i izbor slova u službi sadržaja, kreativno organizirani podaci koje je učenik sakupio iz različitih izvora znanja, estetski dotjeran, likovni prilozi u preslici ili crtani učenikovom rukom, vidljiv samostalan rad

**vrlo dobar -** jasno uočljiv naslov**,** sadrži sve elemente, no nije u potpunosti postignuta jasnoća cilja**,** vidljiva učenikova obrada podataka sakupljenih iz više izvora**,** kreativno organiziran u smislene cjeline, no traži doradu u estetskom izgledu**,** vizualno nedovoljno prepoznatljiv**,** nešto manji broj i slabija kvaliteta likovnih priloga

**dobar -** djelomično obrađena tema**,** poruka relativno jasna, slabo uočljiva**,** sadrži previše ili premalo detalja**,** obrada podataka nedovoljno atraktivna**,** prilozi djelomično preslikani s interneta ili nekog drugog izvora znanja

**dovoljan -** djelomično nepregledan plakat**,** bez istaknutih jasnih teza**,** sadrži previše ili premalo detalja**,** vizualno neatraktivan**,** loše odabrani tekstualni i slikovni prilozi**,** veći dio preslikan s interneta ili nekog drugog izvora znanja

**nedovoljan -** vizualno nepregledan, neuredan plakat**,** nerazumljiva poruka**,** niska razina obrade sadržaja**,** estetski i vizualno nerazumljive kombinacije slika i teksta**,** tekst preslikan s interneta ili nekog drugog izvora znanja bez učenikova udjela u tome**,** plakat izrađen od strane neke druge osobe

**RAD U SKUPINI** – praćenje pojedinca

**odličan** - učenik je posebno motiviran i zainteresiran, odgovoran je u radu, poštuje pravila rada, pouzdan je, savjestan, poštuje druge, svoj dio zadatka izvršava samostalno i s lakoćom, daje kreativne primjedbe i prijedloge, ima visoko razvijeno kritičko mišljenje, zna kvalitetno organizirati i voditi rad u skupini, u prezentiranju jasan, točan, jezgrovit

**vrlo dobar** - motiviran je i zainteresiran, rješava svoj dio zadatka služeći se naučenim sadržajima, poštuje pravila rada, marljiv je, pouzdan i odgovoran, podržava rad skupine i potiče na rad, u prezentiranju je točan i korektan

**dobar -** u radu je potrebna pomoć, poticaj i usmjeravanje**,** naučeno gradivo primjenjuje s pogreškama**,** nesamostalan u radu, slijedi druge**,** teže iskazuje svoje mišljenje**,** u prezentaciji učinjenoga nesiguran (povremeno zastajkuje), sporiji i neprecizniji**,** djelomično poštuje pravila ponašanja

**dovoljan -** radi u skupini uz učiteljevu pomoć**,** zadatke ne dovršava i ima pogrešaka**,** radi na razini prisjećanja**,** površan u radu**,** slab interes za rad, uglavnom pasivan**,** često ne poštuje pravila ponašanja u skupini i ometa druge u radu

**nedovoljan -** poticaj i pomoć ne motiviraju ga za rad**,** u svemu je površan i neodgovoran**,** nezainteresiran za rad, ometa druge u radu**,** ne poštuje pravila ponašanja u skupini**,** traži potpunu pozornost i individualni pristup

**RAD U SKUPINI** – praćenje skupine

**odličan** - učenici razumiju zadatke i rješavaju ih s lakoćom i u zadanome vremenu, u radu su kreativni, samostalno primjenjuju stečena znanja, samostalni u podjeli zadataka i uloga u skupini, vrlo su aktivni i zainteresirani, poštuju pravila ponašanja u skupini (pažljivo slušaju druge, poštuju ih, dogovaraju se i prihvaćaju tuđe prijedloge, rade svoj dio posla, ali i pomažu drugima, doprinose radu skupine), način prezentacije jasan je, točan i siguran

**vrlo dobar -** učenici razumiju zadatke, rješavaju ih u zadanome vremenu uz manje poteškoće**,** primjenjuju stečena znanja uz manje pogreške**,** aktivni su i zainteresirani**,** poštuju pravila ponašanja u skupini uz manja odstupanja**,** samostalni su u podjeli zadataka i uloga**,** način prezentacije točan je, ali ne potpuno precizan i siguran

**dobar -** potrebna su im dodatna objašnjenja za razumijevanje zadataka**,** teže pronalaze rješenja, zadatke rješavaju djelomično točno u zadanome vremenu **,** slabije pokazuju kreativnost**,** osrednje su zainteresirani za rad**,** uz pomoć učitelja dijele zadatke i uloge u skupini**,** djelomično poštuju pravila ponašanja u skupini**,** u prezentaciji su sporiji, zastajkuju, nesigurni, potrebna im je učiteljeva pomoć

**dovoljan -** teško razumiju postavljene zadatke**,** zadatke ne uspijevaju riješiti do kraja ili ih dovršavaju uz mnogo pogrešaka**,** traže učiteljevu pomoć u podjeli zadanoga i dodatne upute za rad**,** nisu motivirani za rad, slabo su zainteresirani**,** prezentiraju nejasno, površno i nerazumljivo

**nedovoljan -** nezainteresirani su za rad**,** ne rješavaju zadatke**,** ne poštuju pravila ponašanja u skupini**,** bučni su, ometaju druge u radu

**Moguća su tri načina vrednovanja skupnoga rada.**

1. Svi članovi skupine mogu dobiti istu ocjenu za krajnji rezultat. Ocjena se piše u bilješke, a stečeno znanje provjerava se individualno na sljedećim satima i upisuje u rubriku.

2. Svaki član skupine može dobiti svoju ocjenu koja se daje na temelju praćenja njegova rada tijekom rada u skupini i provjere znanja nakon skupnoga rada.

3. Svaki član skupine može dobiti dvije ocjene: ocjenu za skupni uradak i individualnu ocjenu za provjeru znanja.

**OPISNO PRAĆENJE (hrvatski jezik i komunikacija, književnost i stvaralaštvo, kultura i mediji)**

**odličan** – veoma razvijene sposobnosti, uči s lakoćom i razumijevanjem, pozorno sluša tijekom sata, radi samostalno, redovito izvršava zadatke, radi brzo, točno i sigurno, pokazuje snažnu motivaciju za usvajanje sadržaja iz jezika, bez teškoća rješava problemske zadatke, čita tečno i izražajno, ima bogat rječnik, izražava se lako, jezgrovito i tečno, vješt u govornom oblikovanju poruka, krasnoslovi pjesmu na zavidnoj razini, samoinicijativno se uključuje u interpretaciju teksta, kreativan u razradi novih ideja na osnovi pročitanoga teksta, prepoznaje slikovitost i metaforičnost pjesničkoga jezika, čita više od zadanoga plana, izrazito aktivan na satu lektire, ima uzorno izgrađenu kulturu ponašanja, u komunikaciji pokazuje otvorenost, druželjubivost, toleranciju i istinoljubivost

**vrlo dobar** – razvijene sposobnosti, uči s razumijevanjem, marljiv, uporan, ulaže napor i trudi se da postigne što više, posvećuje pažnju zadatku, usvaja s razumijevanjem, samostalno i uspješnoizlaže o zadanoj temi, napreduje u razvoju govornih vještina, krasnoslovi na vrlo dobroj razini, povremeno se uključuje u raščlambu djela, prepoznaje pjesnička sredstva i djelotvorno se koristi njima u samostalnom pokušaju, razvijen interes za čitanje lektire, dobro i redovito rješava lektirne zadatke, poštuje donesena pravila i pridržava ih se, poštuje učitelje i prijatelje

**dobar** – prosječne sposobnosti, uči bez razumijevanja, potrebno ga je poticati u radu, katkada izbjegava obaveze, znanje primjenjuje s djelomičnim razumijevanjem, suzdržan u usmenom izlaganju, treba raditi na poboljšanju tehnike i tempa čitanja, krasnoslovi na prosječnoj razini, zadatke rješava uz poticaj i vođenje, uočava odnose među likovima, ali nije samostalan u donošenju zaključaka, ima osrednje razvijen interes za čitanje, interes varira od djela do djela, od pisca do pisca, potrebno je razvijati pozitivan odnos prema radu te njegovati kulturu ponašanja i kontrolu emocija

**dovoljan** – slabe sposobnosti, usvaja sadržaje bez razumijevanja i mogućnosti praktične primjene, otežano rješava zadatke, radi povremeno, odustaje kad treba uložiti dodatan trud, treba bogatiti rječnik, treba unaprijediti vještinu čitanja, krasnoslovi na slaboj razini, slab interes za književnoumjetnička djela, rijetko se uključuje u raščlambu djela, trebalo bi poštovati postavljene rokove za čitanje lektire, slabo razvijen interes za čitanje, treba ga poticati da pazi i ne ometa tijek nastave, pokazuje nedostatak uljudnosti i poštovanja prema drugima

**nedovoljan** - nedovoljno razvijene sposobnosti, otežano poštuje rokove za izvršenje zadataka, zanemaruje radne obaveze, učenik bi trebao aktivnije pratiti nastavu i sudjelovati u radu, treba ga neprekidno poticati na rad, treba razvijati tehniku čitanja, krasnoslovi na slaboj razini, zadatke rješava uz stalan poticaj i vođenje, nema razvijen interes za čitanje, treba poticati pozitivan odnos prema radnim obvezama i dužnostima, porugom i zajedljivošću narušava odnose među vršnjacima, slabo poštuje autoritet, vrijednost i pravila škole.

**Zaključno ocjenjivanje - zaključna ocjena može, ali i ne mora biti aritmetička sredina.**

Učenik će na kraju nastavne godine biti ocijenjen negativnom ocjenom ako ima prosjek ocjena ispod 1,5 ili ako ima cijelo jedno nastavno područje negativno.

Učiteljice: Sanja Danček i Mirta Gaži